
INFORMARE
privind evoluția volumelor tranzacționate pe platformele centralizate de gaze naturale

În concordanță cu atribuțiile sale privind dezvoltarea pieţei naţionale de gaze naturale în vederea dezvoltării pieţei regionale de gaze naturale şi a integrării în piaţa unică europeană, Autoritatea Națională de Reglementare în domeniul Energiei - ANRE desfășoară o susținută activitate de monitorizare a funcţionării pieţei concurenţiale de gaze naturale din România, în scopul evaluării nivelului de eficienţă, concurenţă şi transparenţă al acesteia.

Astfel, datele transmise de către operatorii platformelor centralizate de tranzacționare a gazelor naturale licențiați (BRM si OPCOM) în perioada ianuarie – aprilie 2017 arată că, în primele 4 luni ale anului 2017, s-au concretizat tranzacții totalizând 15.042.610,60 MWh, față de doar 14.091.801,88 MWh în anul 2016, ceea ce înseamnă că volumele tranzacționate pe piața angro de gaze naturale în primele 4 luni ale anului 2017 depășesc totalul anului 2016 aferent aceluiași segment al pieței. 

Prezentăm mai jos, evoluția volumelor tranzacționate pe platformele centralizate pentru perioada ianuarie – aprilie 2017, având în vedere datele transmise de către operatorii licențiați ai platformelor centralizate de tranzacționare a gazelor naturale.

Perioada ianuarie – aprilie 2017
	Luna
	Piețe
	Cantitatea (MWh)

	Ianuarie
	angro
	100.428,00

	
	en-detail
	7.226,00

	Februarie
	angro
	604.043,60

	
	en-detail
	15.152,00

	Martie
	angro
	3.733.259,00

	
	en-detail
	383.098,70

	Aprilie
	angro
	10.604.880,00

	
	en-detail
	32.038,65

	Total piață
	angro
	15.042.610,60

	
	en-detail
	437.515,35

	TOTAL
	
	15.480.125,95
















Având în vedere incertitudinea care a marcat piața de gaze naturale din România la începutul acestui an legată de aplicarea efectivă, de la 1 aprilie 2017, a prevederilor OUG nr. 64/2016 în ceea ce privește eliminarea prețului stabilit administrativ pentru cantitățile de gaze naturale din producția internă destinate consumului categoriilor protejate de clienți, se poate spune că anul a debutat cu un grad crescut al nivelului tranzacționării, tendință ce pare a se menține, acest fapt fiind încurajat și de surplusul astfel înregistrat de către producători, prin libertatea de a comercializa întreaga producție potrivit propriilor decizii de vânzare. 

Creșterea volumelor de gaze naturale tranzacționate pe platformele centralizate poate însemna și începutul maturizării pieței românești, prin adoptarea mecanismelor concurențiale care au început să funcționeze și care arată că piața concurețială de gaze naturale din România se îndreaptă spre o normalitate.

